L 282/208
Službeni list Europske unije
HR
31.10.2022.
ODSJEK V.
MINERALNE TVARI
POGLAVLJE 25 SOL; SUMPOR; ZEMLJA I KAMEN; SADRA, VAPNO I CEMENT Napomene 1.
Ako nazivima tarifnih brojeva ili napomenom 4 uz ovo poglavlje nije određeno drukčije, u tarifne se brojeve ovog poglavlja razvrstava samo tvari u sirovom stanju ili prane (čak i kemijskim tvarima koje otklanjaju nečistoće bez promjene strukture), mljevene, u prahu, drobljene, rešetane, prosijane, koncentrirane flotacijom, magnetnom separacijom ili drugim mehaničkim ili fizikalnim postupcima (osim kristalizacijom), ali se isključuje proizvode koje su prženi, kalcinirani, dobiveni miješanjem ili podvrgnuti postupcima izvan onih navedenih u odgovarajućem tarifnom broju.
Tvarima iz ovog poglavlja mogu biti dodana sredstva protiv prašenja, uz uvjet da ih takvo dodavanje ne čini prikladnim za posebnu namjenu. 2.
Ovo poglavlje ne obuhvaća: a) sublimirani sumpor, taloženi sumpor ili koloidni sumpor (tarifni broj 2802); b) zemljane boje s masenim udjelom vezanog željeza, preračunatog kao Fe2O3, 70 % ili većim (tarifni broj 2821); c) lijekove ili druge proizvode iz poglavlja 30; d) parfumerijske, kozmetičke ili toaletne proizvode (poglavlje 33); e) dolomitni „ramming mix” (tarifni broj 3816); f) kocke, ploče ili rubnjake (tarifni broj 6801); kockice za mozaik ili slično (tarifni broj 6802); ploče za pokrivanje krovova ili oblaganje zidova (tarifni broj 6803); g) dragulje ili poludragulje (tarifni broj 7102 ili 7103); h) kultivirane kristale natrijevog klorida ili magnezijevog oksida (osim optičkih elemenata) pojedinačne mase 2,5 g ili veće iz tarifnog broja 3824; optičke elemente od natrijevog klorida ili magnezijevog oksida (tarifni broj 9001); ij) bilijarsku kredu (tarifni broj 9504); ili k) kredu za pisanje ili crtanje i krojačku kredu (tarifni broj 9609). 3.
Tvari koje se može razvrstati u tarifni broj 2517 i u neki drugi tarifni broj ovog poglavlja, razvrstava se u tarifni broj 2517. 4.
U tarifni se broj 2530, inter alia, razvrstava: vermikulit, perlit i klorite, neekspandirane; zemljane boje neovisno jesu li pečene ili međusobno pomiješane ili ne; prirodne tinjčeve okside željeza; morsku pjenu (neovisno jeli u poliranim komadima ili ne); jantar; aglomeriranu morsku pjenu i aglomerirani jantar, u obliku ploča, šipki, štapova i sličnim oblicima, oblikovane i dalje neobrađene; gagat; stroncijanit (neovisno je li kalciniran ili ne), osim stroncijeva oksida; lomljene komade lončarije, cigli ili betona.